(“Službene novine Bosansko – podrinjskog kantona Goražde” broj: 05/13)

Na temelju članka 38. Zakona o predškolskom odgoju i obrazovanju Bosansko – podrinjskog kantona Goražde („Službene novine Bosansko-podrinjskog kantona Goražde” broj: 15/09), ministar za obrazovanje, znanost, kulturu i sport Bosansko – podrinjskog kantona Goražde d o n o s i:

**PROGRAM JAČANJA**

**RODITELJSKIH KOMPETENCIJA**

* 1. **UVOD**

**1.1. Definicija predškolskog odgoja i obrazovanja**

Predškolski odgoj i obrazovanje je integralni dio jedinstvenog odgojno-obrazovnog sustava, na koji se programski nadovezuje osnovni odgoj i obrazovanje. Predškolski odgoj i obrazovanje obuhvata njegu, odgoj i obrazovanje djece u dobi od 6 mjeseci do polaska u školu i na specifičan način doprinosi ostvarivanju jedinstvenog cilja odgoja i obrazovanja: optimalan razvitak ličnosti, njeno osposobljavanje za kreativan odnos prema stvarnosti i slobodno ispoljavanje individualnosti. S obzirom na to da je predškolski odgoj i obrazovanje prvi i temeljni segment sustava odgoja i obrazovanja, u prvom planu je njegova pedagoška funkcija, koja se sastoji u tome da se podstiču svi aspekti razvitaka djece sukladno njihovom uzrastu i individualnim mogućnostima. Temeljna i dominantna aktivnost na kojoj se zasniva cjelokupni odgojno-obrazovni rad s djecom je igra, što osigurava autentičnost ovoga segmenta odgojno-obrazovnog sustava i onemogućava prisutnu tendenciju didaktiziranja i školarizacije. Predškolski odgoj i obrazovanje treba da bude znanstveno utemeljen na najnovijim teorijskim saznanjima relevantnih znanosti u razvijenom svijetu. On osigurava podjednake uvjete za njegu, razvitak i odgoj sve djece predškolskog uzrasta i jedinstvo odgojnih uticaja na djecu, na relaciji predškolska ustanova – obitelj – društvena sredina. Odvija se u predškolskim ustanovama, koje mogu biti u državnoj ili privatnoj svojini, u okviru odgojno-obrazovnih grupa formiranih sukladno predškolskim i zdravstveno-higijenskim standardima.

**1.2. Cilj predškolskog odgoja i obrazovanja**

Polazeći od općeg opredjeljenja odgoja u našoj državi, cilj predškolskog odgoja i obrazovanja je da se, sukladno znanstvenim dostignućima, najmlađoj generaciji osiguraju svi uvjeti za optimalan tjelesni, intelektualni, emocionalni i socijalni razvitak i uspješan dalji odgoj i obrazovanje.

**1.3. Opći zadaci predškolskog odgoja i obrazovanja**

Opći zadaci predškolskog odgoja i obrazovanja su:

1. obezbjeđivanje uvjeta i podrške za optimalan fizički rast i razvitak:
2. razvitak fizičkih sposobnosti;
3. formiranje temeljnih zdravstveno-higijenskih navika;
4. promoviranje zdravog načina života;
5. očuvanje zdravog životnog okoliša;
6. razvitak intelektualnih i drugih sposobnosti sukladno individualnim potrebama i interesiranjima djece,
7. razvijanje kulturnih navika i pripremanje za dalji odgoj i obrazovanje,
8. razvijanje patriotizma i svijesti o državnoj i nacionalnoj pripadnosti,
9. upoznavanje kulturno-religijske tradicije i kulture, njegovanje tolerancije i uvažavanje različitosti,
10. poštivanje prava djece, ljudskih i građanskih prava i sloboda,
11. razvijanje svijesti o jednakosti i ravnopravnosti spolova,
12. sticanje elementarnih znanja o životu i radu ljudi, obogaćivanje dječijeg iskustva,
13. razvijanje i jačanje sposobnosti izražavanja govorom, pokretom, likovnim i glazbenim izrazom u igri i drugim aktivnostima,
14. razumijevanje, razvitak i usvajanje temeljnih socijalnih i moralnih vrijednosti, zadovoljavanje potreba djece za igrom i zajedničkim životom, te pozitivan uticaj na emocionalni i socijalni razvitak djeteta,
15. razvijanje i njegovanje drugarstva i podsticanje i zadovoljavanje potrebe djece za samoafirmacijom.

**1.4. Struktura odgojno-obrazovnog rada**

1. Dijete se razvija u onoj mjeri u kojoj je aktivno i zato dječije aktivnosti predstavljaju srž odgojno-obrazovnog rada u predškolskoj ustanovi. Struktura odgojno-obrazovnog rada u predškolskoj ustanovi treba da se temelji na dječijim aktivnostima. One moraju biti prilagođene mogućnostima djece i izvode se na najvišoj mogućoj razini za koju je sposobno svako pojedinačno dijete. Isticanjem dječijih aktivnosti u odgojno-obrazovnom radu, koji se odvija u predškolskoj ustanovi, u prvi plan se ističu procesi u dječijem razvitku i učešće djece. Samo u dječijim aktivnostima programski sadržaji imaju svoju funkciju i opravdavaju prisustvo u Programu. Naglasak odgojno-obrazovnog rada nije na usvajanju sadržaja, nego na sustavnom podsticanju dječijih aktivnosti, koje će unaprijediti dječije spoznajne mogućnosti i pozitivno uticati na razvitak ličnosti u cjelini.
2. Dječije aktivnosti se klasificiraju na:

a) Fizičko saznanje

 1) Perceptivno-motorne aktivnosti

 2) Otkrivalačke aktivnosti

b) Socijalno saznanje

1) Posmatračke i receptivne aktivnosti

2) Zdravstveno-higijenske aktivnosti

 c) Učestvovanje u okolnom životu i društvenoj stvarnosti

1) Praktične životne i radne aktivnosti

2) Društvene aktivnosti

d) Logičko saznanje

1) Aktivnosti rezoniranja, uviđanja i izumijevanja

2) Aktivnosti predstavljanja, izražavanja i stvaranja

**1.5 Suradnja s obitelji**

(1) Reafirmiranje i intenziviranje suradnje predškolske ustanove s obitelji predstavljaju jedno od najaktuelnijih i ključnih pitanja odgojno-obrazovne prakse i uopće promjena u ovoj oblasti. Uvjet za to je stvaranje kvalitetnih programa koji će u sebi objedinjavati informativni, instruktivni i konsultativni aspekt suradnje.

(2) U kreiranju programa suradnje može učestvovati širok krug zainteresiranih. Izrada i provedba programa suradnje sa obitelji i adekvatno osposobljavanje odgajatelja i drugih stručnjaka za njihovu provedbu najvažnije su pretpostavke za integraciju roditelja u tokove odgojno-obrazovnog rada u predškolskoj ustanovi i podizanje toga rada na kvalitativno višu razinu.

**2. PROGRAM JAČANJA RODITELJSKIH KOMPETENCIJA**

 **2.1 Temeljne postavke**

(1) U Bosni i Hercegovini se kroz sustav formalnog obrazovanja mladi ljudi, budući roditelji još uvijek ne educiraju u području komunikacijskih, socijalnih niti roditeljskih vještina. Sukladno suvremenoj koncepciji predškolskog odgoja i zahtjevima modernog društva, koji naglašava značaj cjeloživotnog učenja, dječji vrtić postaje mjesto učenja djece i odraslih. Iz toga proizlazi da suvremeni dječji vrtić treba biti osjetljiv, osim za potrebe djece, i za potrebe roditelja. Dječji vrtić treba biti mjesto gdje roditelj uči, jača i usavršava svoje roditeljske kompetencije.

(2) Dužnost i pravo roditelja je odgajati djecu sukladno dječijoj dobi, razvojnim potrebama i mogućnostima, pomagati im da upoznaju svijet i shvate odnose u svijetu oko sebe, istovremeno ih poticati u razvitku njihove samostalnosti, samosvijesti i samopouzdanja.

(3) Roditeljstvo je jedna od najzahtjevnijih uloga u životu svakog pojedinca. Dječiji vrtić je mjesto koje svojom strukturom i organizacijom, te kompetentnim stručnjacima može i mora odgovarati na pitanja i dileme roditelja u njihovoj roditeljskoj ulozi.

(4) Polazeći od razumijevanja roditeljskih potreba i zahtjeva suvremenog društva koji se stavljaju pred obitelj, osim uobičajenih oblika suradnje s roditeljima (informativni roditeljski sastanci, individualni razgovori s roditeljima i sl.), roditeljima treba omogućiti da svoje roditeljske vještine i roditeljsku kompetenciju uče i usavršavaju kroz:

a) komunikacijske roditeljske sastanke – izmjena iskustava s drugim roditeljima, provjera i nadopuna svojih dosadašnjih znanja, razmjena osobnih stavova i vrijednosti, razvijanje komunikacijskih vještina;

b) predavanja za roditelje organizirana u suradnji sa širom društvenom zajednicom (gosti predavači: pedijatri, stomatolozi, psiholozi, predstavnici drugih odgojno-obrazovnih ustanova) – upoznavanje s institucijama koje mogu pomoći obitelji u zadovoljavanju potreba djece i roditelja, zaštiti zdravlja djece; stjecanje novih znanja iz različitih područja;

c) radionice za roditelje „Škola roditeljstva“ - omogućuje samo uvid u osobna znanja, osjećaje, mišljenja, vještine i ponašanja, odgojne stilove roditelja, usvajanje nenasilnih oblika komunikacije, razvijanje pozitivne slike o sebi, podizanje razine psihološke osjetljivosti roditelja za dječje potrebe, razvojne mogućnosti i kvalitetu odnosa;

d) „Otvoreni dan“ – aktivno sudjelovanje roditelja u provedbi odgojno-obrazovnog rada i zajednička druženja djece, roditelja i odgojitelja - omogućuje iskustvo zajedničkih kvalitetnih i radosnih doživljaja roditelja i djece, učenje o važnosti razvojnih poticaja u igri, važnost igre za razvitak djeteta, što i kako se igrati s djecom, te kako kod djece izgrađivati samopouzdanje;

e) info-kutove i edukativne letke – pružaju roditeljima dodatne informacije o ponašanju djece u određenim situacijama, različitim odgojno-obrazovnim uticajima na dijete, o važnim trenucima u životu djeteta;

f) igraonice i radionice za novoprimljenu djecu i roditelje – omogućuje razmjenu iskustva među roditeljima, pruža roditeljima informacije o važnosti pozitivnog stava, emocija, povjerenja roditelja prema vrtiću kako bi dijete što lakše prebrodilo razdoblje prilagodbe;

g) druge oblike razvitka i jačanja roditeljskih kompetencija.

**2.2. Namjena i sadržaj Programa**

(1) U predškolskim ustanovama provode se programi odgojno-obrazovnog rada namijenjeni djeci od šest mjeseci do polaska u osnovnu školu, kao i programi namijenjeni drugim korisnicima koji su zainteresirani za razvitak, odgoj, obrazovanje i opću dobrobit djece. Programima odgojno-obrazovnog rada s djecom utvrđuju se ciljevi i zadaci, sadržaj i vrsta programa.

(2) Jačanje roditeljskih kompetencija u oblasti brige i poticanja ranog razvitka djeteta zahtijeva kontinuiranu i intenzivnu afirmaciju roditeljske uloge, programiranu edukaciju roditelja i korištenje svih potencijala roditelja u predškolskom odgoju i obrazovanju u okviru programa koji obuhvataju sljedeće sadržaje:

a) Edukativni:

 1) razvojne karakteristike i potrebe djeteta predškolske dobi,

 2) djelotvorni i nedjelotvorni odgojni postupci,

 3) prevencija poremećaja u ponašanju,

 4) ovisnosti i roditeljsko ponašanje,

 5) uticaj zaposlenosti i nezaposlenosti na roditeljstvo.

b)Informativni:

 1) informiranje i dostupnost pravne pomoći,

 2) mjere socijalne zaštite,

 3) informiranje i dostupnost programa zapošljavanja,

 4) mjere zdravstvene zaštite za djecu sa posebnim potrebama.

c) Promotivni:

1) promocija odgoja za mirno, nenasilno rješavanje sukoba, solidarnost i toleranciju.

(3)Programi jačanja roditeljskih kompetencija trebaju biti u funkciji:

 a) razvitka svijesti o važnosti uloge roditelja u obiteljskom i vanobiteljskom odgoju djeteta predškolskog uzrasta;

 b) informiranja i stručne pomoći roditeljima u razvitku i odgoju djeteta;

 c) sticanje znanja i vještina važnih za pravovremeno i kvalitetno zadovoljavanje potreba djeteta i za odgovarajuće podsticaje razvitka djeteta;

 d) osposobljavanje roditelja za jače angažiranje u vanobiteljskim programima, društvenim zbivanjima i akcijama, javnim akcijama i raspravama vezanim za brigu o djeci i podsticanje razvitka djeteta.

(4) Programi jačanja roditeljskih kompetencija odnose se na sljedeće oblasti:

 a) zaštitu i unaprijeđivanje zdravlja djeteta,

 b) brigu, njegu i ishranu djeteta,

 c) zaštitu prava djeteta,

 d) obiteljski i vanobiteljski odgoj i poticanje razvitka djeteta,

 e) odgoj i razvitak talentirane djece,

 f) snalaženje i funkcioniranje u životnim situacijama koje su posebne za dijete,

 g) odgoj i podsticanje razvitka djece rođene sa faktorima rizika;

 h) rehabilitacija i integracija djece sa teškoćama u razvitku i sl.

**3.CILJEVI PROGRAMA JAČANJA RODITELJSKIH KOMPETENCIJA**

(1) Omogućavanje roditeljima izgrađivanja osjećaja psihološke sigurnosti, kompetencije, osvješćivanje važnosti dosljednog roditeljskog modela, uvažavanja ličnosti djetetovog razvitka, njegovih razvojnih potreba i mogućnosti.

(2) Zadovoljstvo i aktivnost roditelja koje se ogleda kroz sljedeće:

 a) sudjelovanjem u ponuđenim aktivnostima,
 b) izmjene iskustava s drugim roditeljima,
 c) samouvidom u svoje roditeljstvo.

(3) Omogućiti komunikacijske i informativne roditeljske sastanke te radionice za roditelje kroz koje roditelji mogu naučiti da je odgoj složen proces u kojem odrasli moraju preuzeti odgovornost za odnos s djetetom i odgovarajuće poticajno okruženje za razvoj djeteta. Izgradnja partnerstva sa roditeljima je jedan od prioritetnih ciljeva kako bi se ukazalo roditeljima na koji način da njihovo roditeljstvo bude što uspješnije. Uspješno roditeljstvo i dobar odnos roditelj-dijete pozitivno djeluju i na slobodu dječijeg izražavanja, njihove interese, zadovoljenje potreba, razvijanje stvaralaštva.

(4) U suradnji sa roditeljima, vrtići razvijaju pozitivnu sliku o sebi kod djece i povjerenje u vlastite mogućnosti. To se postiže što češćim uključivanjem roditelja u sve aktivnosti vrtića. Posebno je važno isticati Međunarodni dan obitelji, koji se može obilježiti nizom aktivnosti, a sve u cilju ukazivanja na važnost obitelji i izgradnje zdravih obiteljskih odnosa.

**4. ZAVRŠNE ODREDBE**

**4.1 Stupanje na snagu**

 Program jačanja roditeljskih kompetencija stupa na snagu danom donošenja, a naknadno će se objaviti u „Službenim novinama Bosansko – podrinjskog kantona Goražde“.

**Broj:10-38-1256 /13 M I N I S T A R**

**29.03.2013.godine**

 **Goražde Dževad Adžem**